OpenLLM-France/wikimedia huggingface dataset:
# They-sous-Vaudemont

They-sous-Vaudemont Frantziako udalerri bat da, Meurthe eta Mosela departamenduan dagoena, Ekialde Handia eskualdean. 2013an 13 biztanle zituen.

## Demografia
### Biztanleria

2007an They-sous-Vaudemont udalerrian erroldatutako biztanleak 13 ziren. Familiak 8 ziren, horien artean 4 pertsona bakarrekoak ziren (4 bakarrik bizi ziren gizonak) eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 9 etxebizitza zeuden, 6 familiaren etxebizitza nagusia ziren eta 3 bigarren erresidentzia ziren. Etxebizitza guzti hauek 9etxeak ziren. 6 Etxebizitza nagusi guztiak euren jabeen bizileku ziren;4 etxek lau gela zituzten eta 2 etxek bost zituzten. 2 etxek euren parking plaza propioa zuten azpian. 3 etxetan ibilgailu bat zegoen eta 2 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
They-sous-Vaudemont udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 0 | 65-69 | 0 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 0 | 45-49 | 4 |
| 0 | 40-44 | 0 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 8 ziren, horien artean 6 aktiboak ziren eta 2 inaktiboak ziren. 6 pertsona aktiboetatik 5 lanean zeuden (4 gizon eta 1 emakume) eta 1 langabezian (1 emakume eta 1 emakume). 2 Pertona inaktibo guztiak erretiraturik zeuden.

### Ekonomia jarduerak

2007an herrian zegoen saltoki bakarra eraikuntza enpresa batena zen.
2009an norbanakoentzat zegoen zerbitzu bakarra iturgina zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1159842
* Multimedia: They-sous-Vaudemont / Q1159842
# They Live

They Live (euskaraz Bizirik Daude) 1988ko John Carpenter estatubatuar zinema zuzendariak zuzendutako beldurrezko film bat da. Ray Nelson idazlearen "Eight O'Clock in the Morning" ("Goizeko Zortziak") kontakizun laburrean oinarritua dago. Roddy Piper, Keith David eta Meg Foster aktoreak antzeztu zuten.
Zinemetan estreinatu eta diru etekin murritzak eta ikusle kopuruarekiko arrakasta gutxi izan arren, bideo-klubetan zinemazaleen artean ospea bereganatu eta kultuzko filma bilakatu zen.

## Kritika soziala

Beldurrezko istorioa izateaz gain, mezu filosofiko eta kritika sozial handiko filma ere bada, Mendebaldeko herrialdeetako gizartearen, kapitalismoa, kontsumismoa eta lan prekarietatearen kritika garbia egiten baitu. Kritika 1980ko hamarkadako gizarteari baldin bada ere, gaur egungo gizartearentzat oraindik eta baliozkotasun eta gaurkotasun handiagoa du. Guzti hau protagonista eguzki-betaurrekoak jarri eta iragarki, telebistam egunkari eta aldizkarietako ezkutuko mezu subliminalak ikustean honako esaldietan ikusten da: Obeditu, Ez Jarri Zalantzan Agintea, Ezkondu eta Seme-Alabak Izan, Ez Pentsamendu Independienteari, Kontsumitu, Konformatu Zaitez, Mantendu Lo, Erosi, Gutxiago Pentsatu eta Telebista Ikusi, Irudimenarik Ez, Hau Da Zure Jainkoa (Dollar billetetan) eta abar.

## Argumentua

Oharra: Atal honek istorio osoa edo amaiera argitzen du.
Langabezian eta AEBetan barna lanetik-lanera doan John Nada (Roddy Piper) etxegabeak ustekabean pertsonak diren bezalakoak eta inongo itxurakeriarik gabe ikustea ahalbideratzen duten betaurreko batzuk topatu ditu. Haiei esker AEBtako politika munduko eta goi mailako gizarteko pertsona nabarmen eta ahaltsuak aurpegi beldurgarriko estralurtarrak direla ohartuko da, hauen asmoa munduan mezu subliminalak zabaldu eta euren bidez gizakiak esklabo bilakatzea dela jabetuz.

## Aktoreak

* Roddy Piper: John Nada
* Keith David: Frank Armitage
* Meg Foster: Holly Thompson
* Raymond St. Jacques: Kale predikatzailea
* George 'Buck' Flower: Etxegabea
* Peter Jason: Gilbert
* John Lawrence: Gizon bizarduna
* Susan Barnes: Ilemarroidun emakumea
* Sy Richardson: Beltz iraultzailea
* Susan Blanchard: Xaloa
* Norman Alden: Eraikuntzako kapataza

## Kanpo estekak

* The Live filmaren iragarkia ikusgai. Youtube.com (Ingelesez)
* They Live filmaren IMDBko fitxa irakurgai (Ingelesez)
* Datuak: Q72909
* Multimedia: They Live / Q72909
# Theuville (Oise Harana)

Theuville Frantziako udalerria da, Val-d'Oise departamenduan dagoena, Île-de-France eskualdean. 2013an 32 biztanle zituen.

## Demografia
### Biztanleria

2007an Theuville udalerrian erroldatutako biztanleak 32 ziren. Familiak 12 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 4 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 36 etxebizitza zeuden, 15 familiaren etxebizitza nagusia ziren, 2 bigarren erresidentzia ziren eta 19 hutsik zeuden. 34 etxeak ziren eta 2 apartamentuak ziren. 15 etxebizitza nagusietatik 1 bere jabearen bizilekua zen, 7 alokairuan okupaturik zeuden eta 7 doan lagata zeuden; 1ek bi gela zituen, 5 etxek hiru zituzten, 6 etxek lau zituzten eta 3 etxek bost zituzten. 13 etxek euren parking plaza propioa zuten azpian. 6 etxetan ibilgailu bat zegoen eta 7 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Theuville udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 4 | 65-69 | 0 |
| 0 | 60-64 | 0 |
| 0 | 55-59 | 0 |
| 4 | 50-54 | 0 |
| 0 | 45-49 | 8 |
| 0 | 40-44 | 4 |
| 4 | 35-39 | 0 |
| 0 | 30-34 | 0 |
| 8 | 25-29 | 4 |
| 4 | 20-24 | 4 |
| 4 | 15-19 | 0 |
| 4 | 10-14 | 0 |
| 0 | 5-9 | 0 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 23 ziren, horien artean 19 aktiboak ziren eta 4 inaktiboak ziren. 19 pertsona aktiboak lanean(12 gizon eta 7 emakume) zeuden.. 4 pertsona inaktiboetatik 1 erretiraturik zegoen, 1 ikasten zegoen eta 2 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 ibilgailuen saltze eta konpontze enpresa zen eta 1 higiezinen enpresa zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1644759
* Multimedia: Theuville (Val-d'Oise) / Q1644759
# Theux

Theux, Belgikako hegoaldeko udalerria da, Valoniako Lieja probintzian dagoena. 2011ko erroldaren arabera, 12.007 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q711079
* Multimedia: Theux / Q711079
# They Died with Their Boots On

They Died with Their Boots On (euskaraz Botak Jantzita Hil Ziren) 1941eko Raoul Walsh estatubatuar zinema zuzendariaren western filma bat da. Bertan, George Armstrong Custer bizitza eta Little Big Horngo gudua azaltzen dira.
Soinu banda Max Steiner musikagileak konposatu zuen, halere, filma nonbait ospetsua bada, uneoro entzun litekeen Zalditeriako 7. Erregimentuaren ereserkia izan zen Garryowen irlandar doinu herrikoiari esker izan da.

## Argumentua

Oharra: Atal honek istorio osoa edo amaiera argitzen du.
George Armstrong Custer (Errol Flynn) West Point akademiara harropuzkeri eta handiguraz lepo etorri berri da. Nahiz eta bere izaera indisziplinatuak nagusiekin arazo ugari sortu, Ameriketako Estatu Batuetako Gerra Zibilaren ondorioz ofizial beharra handia dagoenez, gerra frontera bidalia izanen da. Behin gerra amaitu eta gero, Beth-ekin ezkondu (Olivia de Havilland) eta helburu berria emango diote: indiarren aurkako gerra. Zalditeriako 7. Erregimentuaren buru delarik Little Big Horngo guduan Zaldi Ero (Anthony Quinn) eta sioux herriaren aurka eraso egingo du.

## Aktoreak

* Errol Flynn: George Armstrong Custer
* Olivia de Havilland: Elizabeth Bacon, ondoren Custer andrea
* Arthur Kennedy: Ned Sharp
* Charley Grapewin: California Joe
* Gene Lockhart: Samuel Bacon
* Anthony Quinn: Crazy Horse
* Stanley Ridges: Romulus Taipe maiorra
* John Litel: General Phil Sheridan
* Walter Hampden: William Sharp
* Sydney Greenstreet: Winfield Scott jenerala
* Hattie McDaniel: Callie
* Russell Hicks: Michigango 1. Errejimenduko kolonela
* Regis Toomey: Fitzhugh Lee

## Kanpo estekak

* They Died with Their Boots On filmaren IMDBko fitx irakurgai (Ingelesez)
* Datuak: Q1534778
# Séamus Ó Néill

Séamus Ó Néill (1910-1986) Ipar Irlandako irlanderazko idazle bat izan zen. Belfasteko Queen's unibertsitatean lizentziatu ondoren, Dublingo Unibertsitatean Eoin MacNeill irakaslearen babespean ere ikasten egon zen. An Iris eta Comhar aldizkarietako argitaratzailea ere izan zen.
Bere Dánta do pháistí ("Haur olerkiak") idazlaneko azken olerkiak Subh Milis ("Marmelada gozoa") izenburua darama, bere amaren omenez idatzi zuen (Ceann do Mhama, "Amaren omenez"), bere olerki ezagunetako bat delarik:
| Irlanderaz Bhí subh milis Ar bhaschrann an dorais Ach mhúch mé an corraí Ionam d'éirigh, Mar smaoinigh mé ar an lá A bheas an baschrann glan, Agus an láimh bheag Ar iarraidh. | Euskaraz Atearen heldulekuan Marmelada zegoen Baina niregan sortutako Ezustekoa ezabatu nuen, Atearen helduleku garbi egongo zen Egunaz gogoeta egin nuenean Eta eskutxo txikia Joana. |
Two of his novels, Tonn Tuile and Máire Nic Artáin, dealt with marital breakdown - the latter set in the religiously divided communities of Belfast during the First World War.
Tonn Tuile eta Máire Nic Artáin, ezkontzen etetea edo hausketari buruzkoak dira, aldiz, azkena Lehen Mundu Gerra garaian Belfast hiriko komunitate erlijiosoen banaketari buruzkoa da.

## Idazlanak

* An Sean-Saighdiúir agus scéalta eile (Beteranoa eta beste kontakizun batzuk), 1945.
* An iris/eagarth (An Iris/argitaratua), 1945-1946.
* Colm Cille : drama i gceithre radharcanna (Columcill: lau eszenatako drama), 1946.
* Tonn tuile (Itsasaldiren olatua), Eleberria, Sáirséal agus Dill, 1947.
* Dánta Poems, 1949 aurretik.
* Iomramh an Ousel (Ouselen Bidaia), Olerkiak, 1949 aurretik.
* Buaidh an Ultaigh (Ulstertarra Irabazle), Drama, 1949 aurretik.
* Díolta Faoina Luach (Kostu Baxuko Salmentak), Drama, 1949 aurretik.
* Ní Chuireann siad Síol (Hazirik gabe ereiten ari dira), Drama, 1949 aurretik.
* Dánta do pháistí (Haur olerkiak), 1949.
* Súil timpeall (Eye Around), Essay, 1951.
* Oifig an tSoláthair ("Gora Matxinatuak"), 1954. Doiminic Ó Ceallaigh-en itzulpena.
* Ag baint fraochán: agus scéalta eile (Masustak jasoz: eta beste kontakizun batzuk), 1955.
* Máire Nic Artáin (Maire McCartan), Eleberria, Cló Morainn, 1959.
* Iníon Rí Dhún Sobhairce : tragóid trí ghníomh (Dunseverick-eko Erregearen Alaba: hiru ekitaldiko tragedia), 1967.
* Faill ar an bhFeart : dráma trí ghníomh (Mirari baterako aukera: hiru ekitaldiko drama), 1970 inguruan.
* An tSiúr Pól : dráma trí ghníomh (Ahizpa Paul: hiru ekitaldiko drama), 1973 inguruan.
* Rún an Oileáin (Uhartearen Sekretua), 1975 inguruan argitaratua. Damer Hall antzokian antzeztua, Dublin 5–10, 1961ko ekainean.
* Iníon Rí na Spáinne (Espainiako Erregearen Alaba), 1978.

## Kritika eta bibliografia

* The Oxford Companion to Irish Literature, Welch, R. (argitarapena), The Clarendon Press, Oxford, 1996.
* A Biographical Dictionary of Irish Writers, Anne Brady & Brian Cleeve (argitarapenak), The Lilliput Press, 1985.
* Dictionary of Ulster Biography, in Newmann, K. (bilduma), The Queen's University of Belfast, 1993.
* Séamus Ó Néill-en bibliografia. James Hardiman Library, UCG
* Datuak: Q3750891
# Sébaco

Sébaco Nikaraguako Matagalpako departamenduko udalerri bat da. 2012ko estimazioen arabera 35321 biztanle zituen.

## Erreferentziak

* ↑ (Gaztelaniaz) Instituto Nacional de Información de Desarrollo. (2012). (pdf) Población Total, estimada al 30 de Junio del año 2012.. (Noiz kontsultatua: 2020-05-05).

## Kanpo estekak

* Datuak: Q2605377
* Multimedia: Sébaco / Q2605377
Txantiloi:Matagalpako departamenduko udalerri aurkibidea
# Sébastien Chabal

Sébastien Chabal (1977ko abenduaren 8a) hirugarren lerroko posizioan frantziar errugbi jokalari ohia da. Racing métro taldean eta Frantziako errugbi selekzioan jokatu zuen.
Bere nazioarteko lehenbiziko agerpena 2000ko martxoaren 4ean Eskoziako errugbi selekzioaren aurka izan zen. Frantziarekin 31 partidu jokatu eta 5 entsegu gauzatu ditu, horietako bi 2007ko Sei Nazioen Torneoan Italiako errugbi selekzioaren aurka, beste entsegu erabakikor bat berriz 2007ko Munduko Errugbi Txapelketan Ingalaterrako errugbi selekzioaren aurka eta azkenik beste bi entsegu urte bereko Munduko Errugbi Kopan Namibiako errugbi selekzioaren aurka.
Chabal Valence hirian jaio eta Beauvallonen hazi zen. 2003an Australian jokatu zen Munduko Errugbi Txapelketan parte hartu zuen Frantziako selekzioko jokalari izateko hautatu zuten, lehiaketa honetan Estatu Batuetako errugbi selekzioa, Japoniako errugbi selekzioa eta Zeelanda Berriko errugbi selekzioaren aurka jokatu zuelarik. Sei Nazioen Torneoan hainbat aldiz jokatu izan du, 2007an Frantziak irabazi zuena barne.
Ospetsu egin duten bere ezaugarriak bizarra eta ile edo kalpar luzea dira, horregatik frantziar errugbizaleek "L'homme des Cavernes" (Leizeetako gizona) deitzen dute.
Bere ibilbideko une exzentriko edo bitxi batzuengatik ere ezaguna da, adibidez aurkalaria plakatu beharrean lerroko epailea plakatu eta sarrera batean hutsegin zuenekoa, edota jokalari bat plakatzeko saiakeran epailea zegoen aldera balantzaka joan zenekoa.
Bai bere errugbi taldearen jarraitzaileen, bai frantziarren artean jokalari maitatuenetakoa da, zale kopuru handia du. Zaleek beren buruei "chabalistak" deritzaie..
Bere jarraitzaileek "Mmmm Chabal!" leloa abesten dute.

## Erreferentziak

* ↑ (Ingelesez) «CHABAL!!!!!!», therugbyforum.com. Zale porrokatuak "Chabalists" izenaz dira ezagunak dira.
* ↑ "French 100% pure beef" edo "%100a Frantziar Behi Okela" iragarkiaren parodia, bere leloa “Mmmm Charal” delarik

## Kanpo estekak

* L'Equipe egunkariko Sébastien Chabalen profila (Frantsesez)
* Sporting-Heroes edo Kirol-Heroiak (1go zatia) (Ingelesez)
* Sporting-Heroes edo Kirol-Heroiak (2go zatia) (Ingelesez)
* "Beware of the Sea Bass that swims with Sharks", "Kontuz Marrazo artean igeri egiten duen Lupiarekin", The Guardian egunkaria, 2006ko abenduaren 9a, larunbata (Ingelesez)
* Bebo fan club (Frantsesez)
* "We are in France, we speak French" as an answer to English journalists. "Gu Frantzian gaude, guk frantsesez hitzegiten dugu" Ingeles kazetariei erantzunaz. (Ingelesez)
* Datuak: Q465470
* Multimedia: Sébastien Chabal / Q465470
# Sébastien Dockier

Sébastien Dockier,, (Bonheiden, Belgika, 1989ko abenduaren 28a), belar-hockeyan lehiatzen den kirolari belgikarra da.
Bi Udako Olinpiar Jokotan dominak eskuratu zituen; Rio 2016an (Rio de Janeiro), zilarrezkoa eskuratu zuen, eta, Tokio 2020an (Tokio), berriz, urrezkoa, bietan belar-hockeyan eta Belgikako taldearekin, azkena Australia eta Indiaren aurretik.
Taldea, honako hauek osatzen zuten: Gauthier Boccard, Tom Boon, Thomas Briels, Cédric Charlier, Félix Denayer, Nicolas De Kerpel, Arthur De Sloover, Sébastien Dockier, John-John Dohmen, Simon Gougnard, Alexander Hendrickx, Antoine Kina, Loïck Luypaert, Augustin Meurmans, Victor Wegnez, Vincent Vanasch, Florent Van Aubel eta Arthur Van Doren-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 02 ! | Gizonezkoa. |
| 2020 | Tokio Japonia | 01 ! | Gizonezkoa. |

## Erreferentziak

* ↑ «Sebastien Dockier» olympedia.org (Ingelesez)
* ↑ «Sebastien Dockier» FIH (Ingelesez)

## Kanpo estekak

* Datuak: Q16228570
# Séamus

Séamus (ahoskera "Xeimus") gaelerar jatorria duen gizonezko izena da. Euskarazko bere parekideak Jakue edo Jagoba lirateke. Aldiz, hebreerazko חַיִּים (Chayim) ("Bizitza") izenaren parekidea ere bada. Hainbat aldaera ezberdin ere baditu: Séamas, Seumus, Shaymus, Sheamus edo Shamus. Bere txikigarriak Séimí, Séimín and Séamaisín dira. Ingelerazko bere aldaerak James edo Jamie lirateke, eta eskozierakoa Hamish.

## Kanpo estekak

* Datuak: Q2262068
* Multimedia: Séamus (given name) / Q2262068
# Sébastien Bourdais

Sébastien Bourdais (Le Mans, Frantzia, 1979ko otsailaren 28a - ) 1 Formulako gidari Frantziarra da. 2008an debutatu zuen 1 Formulan Toro Rosso taldearekin eta bertan jarraitzen du.

## Lasterketak

| Urtea | Taldea | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Sailkapena | Puntuak |
| 2008 | Toro Rosso | AUS 7 | MYS Ret | BAH 15 | ESP Ret | TUR Ret | MON Ret | CAN 13 | FRA 17 | GBR 11 | DEU 12 | HUN 18 | EUR 10 | BEL | ITA | SIN | JPN | CHN | BRA | | 2 |
* Datuak: Q171307
* Multimedia: Sébastien Bourdais / Q171307
# Sébastien Bourdon

Sébastien Bourdon (Montpellier, 1616ko otsailaren 2a - Paris, 1671ko maiatzaren 8a) frantziar margolaria izan zen.
Frantziako familia protestante batean jaio zen. Parisko margolari baten ikaslea izan zen eta 1636an Erromara bidaiatu ahal izan zuen. Bi urtez Claude Lorrain, Nicolas Poussin eta Caravaggioren margolanak ikasi zituen, besteak beste. Erromatik alde egin behar izan zuen protestanteen errepresioari ihes egiteko.
1648an, Margolaritza eta Eskulturako Errege Akademiaren sortzaileetako bat izan zen Parisen. 1652an Kristina Suediakoak Stockholmera joatera gonbidatu zuen eta gorteko margolari izendatu zuen.
Rubensen estiloko erretratua egiteko trebezia izan zuen. Paisaiak eta gai mitologikoak ere margotu zituen estilo sorta eklektiko batekin.

## Iruditegia

* Moisesen topaketa, c. 1650 (National Gallery of Art, Washington)
* Sasi sutsua, Hermitage Museoa
* Le Camp de Bohémiens, Musée Fabre
* Cristina Suediakoa, Prado museoa
* Gurutzea eraistea (c. 1650) Louvre museoa
* Le Four à chaux romain (1634-1637), Alte Pinakothek, Munich.
* Crucifixion de saint Pierre (1643), Parisko Notre-Dame katedrala
* Bacchus et Cérès (1640-1660), Budapesteko Arte Ederren Museoa
* Salomon aux idoles (1646-1647), Louvre museoa
* Baptême du Christ (vers 1650), Metropolitan Museum
* L'Homme aux rubans noirs (c. 1657) Fabre museoa, Montpellier

## Kanpo estekak

* Datuak: Q553795
* Multimedia: Sébastien Bourdon / Q553795
# Sébastien Flute

Sébastien Flute (Brest, 1972ko martxoaren 25a) arkularia da. Frantzia ordezkatu zuen 1992ko Udako Olinpiar Jokoetan, 1996ko Udako Olinpiar Jokoetan eta 2000ko Udako Olinpiar Jokoetan.

## Erreferentziak

* ↑ Sebastien FLUTE
* ↑ Sébastien Flûte

## Kanpo estekak

* Datuak: Q1311057
# Toledoko bista

Toledoko bista Grekoaren margolan ospetsu bat da. Garai hartan normala ez zen paisaiaren ikuspegia azaltzen du. 1598-1599 urtetan egina, ikusgai dago Metropolitan Museum of Art museoan, View of Toledo izenburuarekin (edo, batzuetan, Toledo in a Storm). Estiloaren ikuspuntutik, manierismoan kokatu daiteke baina elementu batzuk oso garaikideak dira.

## Ezaugarriak

Manierismoren estiloan egina, margolanak Toledo hiria erakusten du baina ez modu errealista batez. Benetako Toledoren irudia Grekoak aldatu egin zuen lan honetan, eraikina batzuk aldatuz eta beste batzuk asmatuz. San Servando gaztelua, bestetik, bai dago ondo jasota. Halaber, Toledoko katedrala eta Toledoko alkazarra. Erdian Tajo ibaia eta Alcántarako zubia ikus daitezke.
Argiak garrantzi handia du lan honetan. Hiri osoa argi irreal batez inguratuta dago. Misterioa da artistak zer lortu nahi zuen lan honetan. Batzuen ustez garaiko Toledoren espiritualitatea adierazi nahi zuen horrekin.

## Balorazioa

Hau da Grekoak margotutako bi paisaietako bat. Bestea, Toledoko bista eta planoa, hiri bereko Grekoaren Museoan dago. Dena dela, hau da paisaiaren errepresentazio hutsa den bakarra. Halaber, Espainiako margolaritzan jasotako lehendabiziko paisaiaren bat da; aurretik, Pizkundean eta Manierismoa, paisaiak ez ziren berezko genero bat.
Ez dakigu ze helburu zuen egilea lan honekin. Hala ere, Vincent van Goghen Gau izartsua eta Joseph Turneren paisaiekin batera mendebaldeko arteare zeruaren errepresentazio onenetariko bat bezala onartua dago espezialisten arabera. Espresionistek eta surrealistek margolan hau goraipatu zuten.

## Erreferentziak

* ↑ Euskaltzaindia. (PDF) 194. arauaː Artelanen izenak. Pintura, argazkigintza eta eskultura. .
* ↑ https://web.archive.org/web/20100918081854/http://www.artehistoria.jcyl.es/genios/cuadros/1713.htm
* ↑ Manfred Wundram, “El Renacimiento y el Manierismo”, Los maestros de la pintura occidental, Taschen, 2005, 212 or., ISBN 3-8228-4744-5

## Ikus, gainera

* Toledoko bista eta planoa
* Toledoko bista (Zuloaga)

## Kanpo estekak

* (Ingelesez) Margolanaren inguruko komentarioa The Met museoaren webgunean.
* Datuak: Q883994
* Multimedia: View of Toledo by El Greco / Q883994